Source: http://rautalampi.cloudnc.fi/fi-FI/Toimielimet/Ympaumlristoumllautakunta/Kokous_14112019/LISAPYKALA_Paatos_sahkojohdon_sijoittami(3924)
Timestamp: 2019-12-06 21:13:28+00:00

Document:
LISÄPYKÄLÄ: Päätös sähköjohdon sijoittamisesta Vaajasalmen kylässä sijaitsevalle Suvimetsä- kiinteistölle 686-411-2-131 | Rautalampi
LISÄPYKÄLÄ: Päätös sähköjohdon sijoittamisesta Vaajasalmen kylässä sijaitsevalle Suvimetsä- kiinteistölle 686-411-2-131
Ympäristölautakunta, kokous 14.11.2019
§ 61 LISÄPYKÄLÄ: Päätös sähköjohdon sijoittamisesta Vaajasalmen kylässä sijaitsevalle Suvimetsä- kiinteistölle 686-411-2-131 (lisäpykälä)
RauDno-2019-696
MRL 161§ Sähköjohdon sijoittaminen
Savon Voima Verkon hakemus ja sijoittamisehdotus on päivätty 29.8.2018 ja naapurien kuuleminen suoritettu Rautalammin kunnan toimesta 4.1.2019. Kiinteistön omistajien valitus hakemusta koskien saapunut 21.1.2019. Savon Voima Verkko Oy:n vastine valitukseen päivätty 26.2.2019.
Kiinteistö 686-411-2 -131, Suvimetsä
Joutenniemi, 77910 Vaajasalmi
Kuuleminen on suoritettu.
Kaavoitus: Yhdyskuntateknisten johtojen ja laitteiden sijoituspaikka sijaitsee haja-asutusalueella.
Savon Voima Verkko Oy on jättänyt lupahakemuksen yhdyskuntateknisten johtojen (0,4 kV, pienjänniteilmajohto) sijoittamisesta Vaajasalmen kylässä sijaitsevalle kiinteistöille Suvimetsä Rn:o 2:131
Savon Voima Verkko Oy hakee lupaa ensisijaisesti suunnitteluvaihtoehdolle 1. Vaihtoehdossa rakennetaan uusi 0,4 kV ilmajohtoreitti metsäalueen läpi. Pienjänniteilmajohto vaatii 3 metriä leveän puusta puuhun olevan johtoalueen, mutta kyseiseltä metsäiseltä alueelta joudutaan kaatamaan vain muutamia yksittäisiä puita. Ilmajohdon rakentamiskustannukset ovat 2000 € (Savon Voima Verkko Oy:n kustannusarvio).
Usein pienjänniteilmajohdot rakennetaan maaperän salliessa maakaapelina. Tässä tapauksessa alueella sijaitseva kallio vaatisi kaapeliojan louhimisen ja sen vuoksi kiinteistölle ja metsätaloudelle aiheutuvat haitat olisivat suuremmat kuin hakemuksessa esitetyissä vaihtoehdoissa.
Vaihtoehdoissa 2 ja 3 Savon Voima Verkko Oy on tehnyt vaihtoehtoiset ilmajohtolinjaukset, ne ovat kalliimpia, mutta arvioiden mukaan kiinteistölle aiheutuva haitta on vähäisin vaihtoehdossa 1.
Savon Voima Verkko Oy ja kiinteistönomistajat eivät ole päässeet sopimukseen johdon sijoittamisesta ko. kiinteistöille.
Kiinteistön omistajia on kuultu hakemuksen johdosta ja he ovat esittäneet eriäviä mielipiteitä Savon Voima Verkko Oy:n suunnittelemalle pienjänniteilmajohdon reitille. Kiinteistön omistajien mukaan tulee tarkastella muita vaihtoehtoja ja noudattaa kaikkien allekirjoitettuja, jo voimassa olevia sopimuksia johtojen sijoittamisesta. Savon Voima Verkko Oy:n vastineesta käy ilmi, että edellä mainitut sopimukset eivät liity tämän asian käsittelyyn.
Savon Voima Verkko Oy on tehnyt kiinteistön omistajien valituksesta vastineen, jossa he ovat laskeneet kustannuksia valituksessa esitettyihin vaihtoehtoisiin reitteihin. Vaihtoehdoissa 4, 5 ja 6 kokonaiskustannusarviot ovat 70000-80000 euron haarukassa, kun taas hakemuksen vaihtoehdot ovat 2000-3000 euron luokkaa.
Hinnoittelu perustuu Energiaviraston verkkokomponentit, yksikköhinnat 2016-2023, taulukkoon.
Kustannusarviot suunnitelmille
Kiinteistön omistajien valitus
Savon Voima Verkko Oy:n vastine valitukseen
Ympäristölautakunta päättää kiinteistön Suvimetsä 686-411-2-131 osalla 0,4 kV:n pienjänniteilmajohtojen sijoittamistavaksi VE 1 :n.
Ehdotetun päätöksen perustelut:
MRL 161 §
Lisäksi päätöksen perusteluna;
ilmajohtojen sijoittaminen metsäalueen läpi ei aiheuta kiinteistön omistajalle kohtuutonta haittaa
sijoittamistavalla huomioidaan sähkönkäyttäjien tasapuolinen kohtelu
sijoittamista ei muutoin voida järjestää kohtuullisin kustannuksin
vaihtoehto ei vaikeuta alueen kaavoitusta tai kaavan toteuttamista
Hakija, Rautalammin kunnanhallitus, kiinteistön Suvimetsä Rn:o 2:13 omistajat
Hakemus.pdf.pdf (pdf, 209 kt)
Sijaintikartta_sähköjohdon_sijoit.pdf.pdf (pdf, 763 kt)
Suunnitelmakartta_sähköjohdon_sijoit.pdf.pdf (pdf, 423 kt)
Savon_voima_verkko_vastine.pdf.pdf (pdf, 4726 kt)
Kustannusarvio VE12 ja 3.pdf.pdf (pdf, 11 kt)
Kiintom_huomautus.pdf
Tähän päätökseen saa hakea muutosta se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen)
Valitus on tehtävä 30 päivän/XX päivän kuluessa päätöksen tiedoksisaannista. Valitus on toimitettava valitusviranomaiselle viimeistään valitusajan viimeisenä päivänä ennen valitusviranomaisen aukioloajan päättymistä.
Huom! Asianosaiselle lähetettävään valitusosoitukseeen merkitään lähettämispäivä.
Päätös on annettu asianosaiselle tiedoksi kirjeellä, joka on lähetty xx.xx.xxxx.
Päätös on annettu asianosaiselle tiedoksi sähköpostilla, joka on lähetty xx.xx.xxxx
§ 55 Pöytäkirjantarkastajien valinta
§ 56 Kokouksen työjärjestyksen hyväksyminen
§ 57 Talousarvion 2019 toteutuminen 1.5 - 31.8.2019
§ 58 Ympäristölautakunnan talousarvio v.2020
§ 60 LISÄPYKÄLÄ: Rakennusluvan myöntäminen varastorakennukselle (lisäpykälä)
§ 62 LISÄPYKÄLÄ: Kunnan toimivaltaisen viranomaisen valtuuksien ohjaaminen ympäristölautakunnalle, koskien jätevesien käsittelyvaatimuksista tulevien poikkeamishakemuksien käsittelyä (lisäpykälä)

References: § 61

§ 55

§ 56

§ 57

§ 58

§ 60

§ 62